### NN 75/2016 (17.8.2016.), Pravilnik o izmjenama i dopunama Pravilnika o vrsti i visini naknada i administrativnih pristojbi Hrvatske agencije za nadzor financijskih usluga

HRVATSKA AGENCIJA ZA NADZOR FINANCIJSKIH USLUGA

1761

Na temelju odredbe članka 15. točke 1. i 7., u svezi članka 20. stavka 1. alineje 3. Zakona o Hrvatskoj agenciji za nadzor financijskih usluga (»Narodne novine«, broj 140/05 i 12/12), članka 554.a stavka 2. Zakona o tržištu kapitala (»Narodne novine«, broj 88/08, 146/08, 74/09, 54/13, 159/13, 18/15 i 110/15), članka 198. stavka 5. Zakona o obveznim mirovinskim fondovima (»Narodne novine«, broj 19/14 i 93/15), članka 275. stavka 5. Zakona o dobrovoljnim mirovinskim fondovima (»Narodne novine«, broj 19/14), članka 347. Zakona o otvorenim investicijskim fondovima s javnom ponudom (»Narodne novine«, broj 44/16), članka 272. Zakona o alternativnim investicijskim fondovima (»Narodne novine«, broj 16/13 i 143/14), članka 203. Zakona o osiguranju (»Narodne novine«, broj 30/15), članka 138. Zakona o mirovinskim osiguravajućim društvima (»Narodne novine«, broj 22/14), članaka 3. i 33. Zakona o doživotnoj otpremnini odnosno dokupu mirovine (»Narodne novine« broj 153/13), članka 47. stavka 2., članka 50. stavka 1., članka 67. i članka 78. stavka 5. Zakona o leasingu (»Narodne novine« broj 141/13), članka 60. stavka 2., članka 63. stavka 1. i 72. stavka 5. Zakona o faktoringu (»Narodne novine« broj 94/14 i 41/16), Upravno vijeće Hrvatske agencije za nadzor financijskih usluga donijelo je na sjednici održanoj 12. kolovoza 2016. godine

PRAVILNIK

O IZMJENAMA I DOPUNAMA PRAVILNIKA O VRSTI I VISINI NAKNADA I ADMINISTRATIVNIH PRISTOJBI HRVATSKE AGENCIJE ZA NADZOR FINANCIJSKIH USLUGA

Članak 1.

U Pravilniku o vrsti i visini naknada i administrativnih pristojbi Hrvatske agencije za nadzor financijskih usluga (»Narodne novine« broj 3/16) u članku 1. stavku 1. točki 4. riječi: »Narodne novine«, broj 16/13 i 143/14« mijenjaju se i sada glase: »Narodne novine«, broj 44/16«.

Članak 2.

U članku 1. stavku 1. točki 12. riječi: »Narodne novine«, br. 94/14 i 85/15« mijenjaju se i sada glase: »Narodne novine«, broj 41/16«.

Članak 3.

U članku 5. mijenja se stavak 1. koji sada glasi:

»1) Obveznici prema Zakonu o otvorenim investicijskim fondovima s javnom ponudom (dalje u tekstu: ZOIFJP) su društva za upravljanje, društva za upravljanje iz drugih država članica i društva za upravljanje iz trećih država koja se Agenciji obraćaju sa zahtjevom i/ili putem obavijesti, i to za poduzete radnje kako slijedi:

|  |  |  |  |
| --- | --- | --- | --- |
| Br. |  | Administrativna pristojba | Naknada |
| 1. | Odobrenje za rad društva za upravljanje – članak 23. stavak 1. ZOIFJP-a | 2.000,00 kn | 20.000,00 kn |
| 2. | Proširenje odobrenja za rad društva za upravljanje – članak 24. stavak 1. ZOIFJP-a | 1.000,00 kn | 10.000,00 kn |
| 3. | Odobrenje za statusne promjene društva za upravljanje (pripajanje, spajanje i podjela) – članak 32. ZOIFJP-a | 1.000,00 kn | 10.000,00 kn |
| 4. | Odobrenje za obavljanje funkcije člana uprave društva za upravljanje – članak 39. stavak 1. ZOIFJP-a | 850,00 kn | 8.500,00 kn |
| 5. | Odobrenje izuzeća od primjene odredbi članka 53. stavka 2. točaka 3. i 4. ZOIFJP-a za funkciju praćenja usklađenosti – članak 53. stavak 4. ZOIFJP-a | 200,00 kn | 2.000,00 kn |
| 6. | Odobrenje za delegiranje poslova društva za upravljanje – članak 69. stavak 1. ZOIFJP-a | 500,00 kn | 5.000,00 kn |
| 7. | Odobrenje za stjecanje odnosno povećanje kvalificiranog udjela u društvu za upravljanje – članak 74. stavak 1. ZOIFJP-a | 1.500,00 kn | 15.000,00 kn |
| 8. | Odobrenje za preuzimanje upravljanja UCITS fondom kod dobrovoljnog odnosno prisilnog prijenosa upravljanja – članak 85. stavak 2. i članak 93. stavak 1. ZOIFJP-a odnosno članak 132. ZOIFJP-a | 1.500,00 kn | 15.000,00 kn |
| 9. | Postupanje po obavijesti kod prekograničnog obavljanja djelatnosti društva za upravljanje iz Republike Hrvatske u drugoj državi članici – članci 123. – 125. ZOIFJP-a | 300,00 kn | 3.000,00 kn |
| 10. | Odobrenje društvu za upravljanje iz Republike Hrvatske za prekogranično osnivanje i/ili upravljanje otvorenim investicijskim fondom s javnom ponudom u trećoj državi – članak 128. stavak 2. ZOIFJP-a | 1.500,00 kn | 15.000,00 kn |
| 11. | Odobrenje za osnivanje podružnice društva za upravljanje iz treće države u Republici Hrvatskoj – članak 144. stavak 3. ZOIFJP-a | 3.000,00 kn | 30.000,00 kn |
| 12. | Odobrenje društvu za upravljanje iz Republike Hrvatske, druge države članice odnosno treće države za trgovanje udjelima otvorenog investicijskog fonda s javnom ponudom iz treće države na području Republike Hrvatske – članak 146. stavak 1. ZOIFJP-a | 2.000,00 kn | 20.000,00 kn |
| 13. | Postupanje po obavijesti društva za upravljanje iz Republike Hrvatske odnosno društva za upravljanje iz druge države članice, koje ima odobrenje Agencije za osnivanje i upravljanje UCITS fondom, i koje namjerava trgovati udjelima tog UCITS fonda u drugoj državi članici – članci 150. do 154. ZOIFJP-a  U slučaju više fondova obuhvaćenih istom obavijesti ili krovnog fonda, naknada se za drugi i svaki idući fond/podfond uvećava za | 300,00 kn  100,00 kn | 3.000,00 kn  1.000,00 kn |
| 14. | Postupanje po obavijesti društva za upravljanje iz Republike Hrvatske odnosno društva za upravljanje iz druge države članice, koje ima odobrenje Agencije za osnivanje i upravljanje UCITS fondom, i koje namjerava trgovati udjelima tog UCITS fonda u trećoj državi– članak 155. ZOIFJP-a  U slučaju više fondova obuhvaćenih istom obavijesti ili krovnog fonda, naknada se za drugi i svaki idući fond/podfond uvećava za | 600,00 kn  100,00 kn | 6.000,00 kn  1.000,00 kn |
| 15. | Odobrenje za bitne promjene prospekta UCITS fonda – članak 192. stavak 1. ZOIFJP-a | 500,00 kn | 5.000,00 kn |
| 16. | Odobrenje za promjene obveznog sadržaja pravila UCITS fonda – članak 197. stavak 1. ZOIFJP-a | 500,00 kn | 5.000,00 kn |
| 17. | Odobrenje za promjenu depozitara UCITS fonda te bitne izmjene ugovora o obavljanju poslova depozitara UCITS fonda – članak 217. stavak 2. ZOIFJP-a | 500,00 kn | 5.000,00 kn |
| 18. | Odobrenje za osnivanje i upravljanje UCITS fondom (uključuje odobrenje prospekta, pravila i izbor depozitara) – članak 243. stavak 1., članak 187., članak 196., članak 217. stavak 1. ZOIFJP-a odnosno članak 133. ZOIFJP-a  U slučaju krovnih fondova koji sadrže više pod-fondova, naknada se uvećava za drugi i svaki sljedeći podfond | 2.000,00 kn  300,00 kn | 20.000,00 kn  3.000,00 kn |
| 19. | Odobrenje ulaganja do 100% neto imovine UCITS fonda u prenosive vrijednosne papire i instrumente tržišta novca čiji je izdavatelj ili za koje jamči Republika Hrvatska, druga država članica, treća država, jedinice lokalne i područne (regionalne) samouprave tih država ili javno međunarodno tijelo kojemu pripadaju jedna ili više država članica – članak 256. ZOIFJP-a | 250,00 kn | 2.500,00 kn |
| 20. | Odobrenje za pripajanje UCITS fonda (za svaki UCITS fond prenositelj posebno) – članak 267. ZOIFJP-a | 500,00 kn | 5.000,00 kn |
| 21. | Odobrenje za spajanje UCITS fonda (za svaki UCITS fond koji se spaja posebno) – članak 285. stavak 1. ZOIFJP-a | 200,00 kn | 2.000,00 kn |
| 22. | Odobrenje za pripajanje ili spajanje s UCITS fondom iz druge države članice pri čemu je UCITS fond iz Republike Hrvatske fond prenositelj – članak 289. stavak 5. ZOIFJP-a | 750,00 kn | 7.500,00 kn |
| 23. | Odobrenje za osnivanje i upravljanje napajajućim UCITS fondom odnosno odobrenje za preoblikovanje postojećeg UCITS fonda u napajajući UCITS fond – članak 294. ZOIFJP-a | 1.500,00 kn | 15.000,00 kn |
| 24. | Odobrenje za promjenu glavnog UCITS fonda – članak 295. stavak 2. ZOIFJP-a, članak 322. stavak 2. točke 2. i 3. ZOIFJP-a | 500,00 kn | 5.000,00 kn |
| 25. | Odobrenja za nastavak ulaganja napajajućeg UCITS fonda u isti glavni UCITS fond koji je prošao statusnu promjenu – članak 322. stavak 2. točka 1. ZPIFJP-a | 500,00 kn | 5.000,00 kn |

Članak 4.

U članku 5. stavak 2. i 3. se brišu.

Članak 5.

U članku 5. dosadašnji stavak 4. koji postaje stavak 2. mijenja se i sada glasi:

»2) Kada društvo za upravljanje u skladu sa člankom 13. stavkom 1. ZOIFJP-a obavlja i druge djelatnosti, za svakog kandidata za člana uprave se plaća jedna naknada za izdavanje odobrenja za obavljanje funkcije člana uprave.«

Članak 6.

U članku 5. dosadašnji stavak 5. postaje stavak 3.

Članak 7.

U članku 5. dosadašnji stavak 6. koji postaje stavak 4. mijenja se i sada glasi:

»4) U slučaju osnivanja AIF-a, administrativna pristojba i naknada za odobrenje prospekta (ako je AIF s javnom ponudom) te za suglasnost na pravila i izbor depozitara AIF-a iz točaka 3., 25. i 26. stavka 3. ovoga članka ne plaćaju se zasebno, već su obuhvaćene administrativnom pristojbom i naknadom koja se plaća za odobrenje iz točke 10., odnosno točke 27. stavka 3. ovoga članka.«

Članak 8.

U članku 5. dosadašnji stavak 7. postaje stavak 5.

Članak 9.

U članku 5. dosadašnji stavak 8. postaje stavak 6. mijenja se i sada glasi:

»6) Kada UAIF u skladu sa člankom 13. stavkom 1. ZAIF-a obavlja i druge djelatnosti, za svakog kandidata za člana uprave se plaća jedna naknada za izdavanje suglasnosti za obavljanje funkcije člana uprave.«

PRIJELAZNE I ZAVRŠNE ODREDBE

Članak 10.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/15-08/02

Urbroj: 326-01-220-221-16-2

Zagreb, 12. kolovoza 2016.

Članica Upravnog vijeća

p.o. predsjednika Upravnog vijeća

Gordana Letica, v. r.

75 17.08.2016 Pravilnik o izmjenama i dopunama Pravilnika o vrsti i visini naknada i administrativnih pristojbi Hrvatske agencije za nadzor financijskih usluga

75 17.08.2016 Pravilnik o izmjenama i dopunama Pravilnika o vrsti i visini naknada i administrativnih pristojbi Hrvatske agencije za nadzor financijskih usluga